เอายาคุมไว้ในกระเป๋าหนังเล็กๆและอยู่ในกระเป๋าใหญ่อีกที แล้วเผลอไปวางไว้ที่พื้นห้องใกล้หน้าต่างคะ ซึ่งนอกหน้าต่างก็เป็นระเบียง บ้านเป็นตึกแถวคะ หน้าต่างเป็นกระจกดำเปิดออกนิดนึงและวางกระเป๋าไว้ตรงกระจกที่ปิดไม่ได้วางไว้ตรงที่กระจกเปิดคะ แต่ก็วางข้างๆกระจกที่เปิดคะ อธิบายไม่ถูก แต่ก็มีแสงส่องเข้ามาคะแต่กระจกมีผ้าม่าน พอผ้าม่านปลิวแดดก็จะส่องมา แต่แดดไม่ร้อนคะเพราะจับดูกระเป๋าหรือพื้นห้องที่เป็นเสื่อน้ำมันก็ไม่ร้อนคะ ยาจะเสื่อมไหมคะ อุณหภูมิในห้องน่าจะ32-33องศาคะ วางไว้น่าจะ2ชม.ได้คะ สังเกตเม็ดยาก็ปกติดีคะ ไม่อยากซื้อแผงใหม่เพราะเดือนนี้ซื้อ2แผงแล้ว
สวัสดีค่ะ Suda,หากยาคุมกำเนิดยังไม่ใกล้วันหมดอายุ การเก็บยาในห้องที่คาดว่ามีอุณหภูมิประมาณ 32-33 องศาเซลเซียส และอยู่ในกระเป๋า ไม่ได้โดยแสงแดดส่องโดยตรง ก็ไม่ได้ทำให้ยาคุมกำเนิดเสื่อมลงจนหมดฤทธิ์ในการป้องกันการตั้งครรภ์แต่อย่างใดค่ะ ไม่จำเป็นต้องซื้อยาคุมกำเนิดแผงใหม่ ให้ทานแผงเดิมต่อได้เลยปัจจัยที่ทำให้ประสิทธิภาพในการคุมกำเนิดลดลงชัดเจน ได้แก่ การลืมทานยา การทานยาในเวลาที่ต่างกันมากในแต่ละวัน การมีอาเจียนหลังทานยา มีท้องเสีย การทานยาอื่นบางชนิด